text: Rufián anima ERC a sortir a guanyar a les municipals - Línia Mar ed. Baix Llobregat
  Rufián anima ERC a sortir a guanyar a les municipals
  Redacció|2019-01-24T18:43:22+02:0024 Gener 2019|Viladecans|Línia Mar ed. Baix Llobregat
  El diputat d'Esquerra Republicana al Congrés Gabriel Rufián va animar el seu partit a "guanyar també als municipis". Ho va fer en un acte que es va celebrar el passat 12 de gener i que va aplegar unes 300 persones.
  Rufián també va dir que s'ha d'interpel·lar "al catalanisme socialista" que vota el PSC però que, per exemple, sent vergonya de Josep Borrell. El diputat també va dir que és igual quina bandera tingui cadascú al balcó perquè si són antifeixistes, són dels seus.
  NO HI HAURÀ LLISTA ÚNICA
  Per altra banda, Junts per Viladecans va anunciar en un comunicat que ni els republicans ni la CUP s'afegiran a la seva proposta per crear una llista unitària independentista per presentar-se a les eleccions municipals.
  La nova marca amb què Convergència aspira a recuperar la representació al Ple municipal considera que aquesta decisió "és un error històric" perquè la seva proposta es podria convertir en "la força més votada" a les eleccions municipals del 26 de maig.